CELEX: 52017PC0619
Language: ro
Date: 2017-10-24
Title: Propunere de REGULAMENT AL CONSILIULUI de stabilire a cotizațiilor la producție și a coeficientului pentru calculul cotizației suplimentare în sectorul zahărului pentru anul de comercializare 1999/2000 și de stabilire a cotizațiilor la producție în sectorul zahărului pentru anul de comercializare 2000/2001

COMISIA EUROPEANĂ
            Bruxelles, 24.10.2017
            COM(2017) 619 final
            2017/0269(NLE)
            Propunere de
            REGULAMENT AL CONSILIULUI
            de stabilire a cotizațiilor la producție și a coeficientului pentru calculul cotizației suplimentare în sectorul zahărului pentru anul de comercializare 1999/2000 și de stabilire a cotizațiilor la producție în sectorul zahărului pentru anul de comercializare 2000/2001 
            {SWD(2017) 348 final}
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               La 9 februarie 2017, Curtea de Justiție a pronunțat hotărârea în cauza C-585/15, Raffinerie Tirlemontoise SA/État belge, prin care a declarat nul Regulamentul (CE) nr. 2267/2000 al Comisiei din 12 octombrie 2000 de stabilire a cotizațiilor la producție și a coeficientului pentru calculul cotizației suplimentare în sectorul zahărului pentru anul de comercializare 1999/2000 și Regulamentul (CE) nr. 1993/2001 al Comisiei din 11 octombrie 2001 de stabilire a cotizațiilor la producție în sectorul zahărului pentru anul de comercializare 2000/2001.
            
            
               Cotizațiile pentru anii de comercializare în cauză au fost stabilite inițial de către Comisie în temeiul Regulamentului (CE) nr. 2038/1999 al Consiliului din 13 septembrie 1999 privind organizarea comună a piețelor în sectorul zahărului. Regulamentul respectiv prevede un sistem de autofinanțare a sectorului zahărului prin intermediul cotizațiilor la producție flexibile. 
            
            
               În conformitate cu Regulamentul (CE) nr. 2038/1999 al Consiliului, organizarea comună a piețelor în sectorul zahărului se baza pe principiul responsabilității financiare integrale a producătorilor pentru pierderile cauzate în fiecare an de comercializare de desfacerea excedentelor de producție comunitară în cadrul cotelor în raport cu consumul intern al Comunității și pe o diferențiere a garanțiilor prețurilor de desfacere, care reflectă cotele de producție atribuite fiecărei întreprinderi.
            
            
               Principiul responsabilității financiare era asigurat prin perceperea de la producători a unei cotizații la producția de bază aplicabilă întregii producții de zahăr A și B, dar limitată la 2 % din prețul de intervenție al zahărului alb, și a unei cotizații B percepute pentru producția de zahăr B, în limita maximă a 37,5 % din prețul respectiv. Atunci când cotizațiile nu permiteau atingerea obiectivului de autofinanțare a sectorului pentru fiecare an de comercializare, Regulamentul (CE) nr. 2038/1999 prevedea perceperea unei cotizații suplimentare de la producători. Articolul 33 din Regulamentul (CE) nr. 2038/1999 prevedea elementele de care trebuia să se țină seama la calcularea cotizațiilor.
            
            
               În hotărârea menționată anterior, Curtea nu a pus în discuție sistemul de cotizații la producție și principiul potrivit căruia producătorii de zahăr trebuiau să poarte responsabilitatea financiară integrală pentru pierderile cauzate în fiecare an de comercializare de desfacerea excedentelor de producție în cadrul cotelor în raport cu consumul intern al Uniunii și, ca urmare, trebuiau să plătească o cotizație la producția lor în cadrul cotei, ce urma să fie stabilită de Comisie în scopul acoperirii pierderilor suferite în anii de comercializare 1999/2000 și 2000/2001.
            
            
               Curtea a hotărât însă că Comisia a calculat în mod eronat cotizațiile anuale stabilite pentru perioada în cauză în conformitate cu Regulamentul (CE) nr. 2038/1999 al Consiliului. Aceasta a constatat că metoda utilizată de Comisie pentru stabilirea cotizațiilor, descrisă în Regulamentele (CE) nr. 2267/2000 și (CE) nr. 1993/2001, era incorectă, deoarece ducea la o supraestimare a costurilor care trebuiau acoperite și, prin urmare, la o suprataxare a producătorilor de zahăr.
            
            
               Hotărârea nu a antrenat un vid juridic în ceea ce privește valoarea exactă a cotizațiilor pentru anii de comercializare 1999/2000 și 2000/2001. Prin urmare, pentru a respecta hotărârea, cotizațiile stabilite pentru respectivii ani de comercializare ar trebui înlocuite cu noi cotizații, calculate în conformitate cu metoda validată de Curte, cu efect retroactiv. 
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               
                  Conform articolului 266 din TFUE, „Instituția […] emitentă a actului anulat […] este obligată să ia măsurile impuse de executarea hotărârii Curții de Justiție a Uniunii Europene”. Prin urmare, după anularea Regulamentelor (CE) nr. 2267/2000 și (CE) nr. 1993/2001, trebuie să se stabilească noi cotizații pentru perioada vizată.
               
               
                  Cadrul organizării comune a piețelor în sectorul zahărului s-a schimbat din 1999 încoace: Regulamentul (CE) nr. 2038/1999 al Consiliului a fost abrogat și înlocuit cu Regulamentul (CE) nr. 1260/2001 al Consiliului, care a fost abrogat și înlocuit cu Regulamentul (CE) nr. 318/2006 al Consiliului, apoi abrogat și înlocuit cu Regulamentul (CE) nr. 1234/2007 al Consiliului. Regulamentul (UE) nr. 1308/2013 al Consiliului a abrogat și a înlocuit Regulamentul (CE) nr. 1234/2007 al Consiliului. Prin urmare, Regulamentul (CE) nr. 2038/1999 al Consiliului nu mai poate servi ca temei juridic pentru rectificarea cotizațiilor. Prin urmare, Comisia nu are competența de a adopta actul juridic de rectificare necesar pentru executarea hotărârii. 
               
               
                  Conform articolului 43 alineatul (3) din TFUE, Consiliul, la propunerea Comisiei, adoptă măsurile privind stabilirea cotizațiilor. Având în vedere caracterul propunerii de regulament, articolul 43 alineatul (3) din TFUE pare să fie temeiul juridic adecvat pentru stabilirea cotizațiilor pentru zahăr rectificate corespunzătoare anilor de comercializare în cauză.
               
               
                  În hotărârea menționată anterior, Curtea a clarificat toate elementele de care trebuie să se țină seama pentru calcularea „pierderii medii” în sensul articolului 33 din Regulamentul (CE) nr. 2038/1999 al Consiliului, care trebuie utilizată pentru estimarea „pierderii globale” ce trebuie acoperită din cotizațiile la producție. În special, „pierderea medie” se calculează prin împărțirea totalului restituirilor efective la totalul cantităților exportate de zahăr căruia i se aplică o cotă, indiferent dacă exporturile au fost efectuate cu sau fără restituire. Aplicarea noii metode indicate de Curte determină o reducere substanțială a „pierderii medii” și a „pierderii globale”, care trebuie acoperite cu ajutorul cotizațiilor corespunzătoare perioadei vizate.
               
               
                  Prin urmare, propunerea de regulament va stabili cotizațiile la producția de zahăr pentru anii de comercializare 1999/2000 și 2000/2001, recalculate pe baza metodologiei clarificate de Curte. Astfel, statele membre vor putea să calculeze rambursarea datorată producătorilor de zahăr pentru cotizațiile excedentare percepute de-a lungul aceleiași perioade. Statele membre ar trebui să efectueze rambursarea în favoarea producătorilor de zahăr care rezultă din aplicarea cotizațiilor revizuite în conformitate cu legislația națională aplicabilă, inclusiv cu perioadele naționale de limitare. Statele membre ar trebui să se asigure că operatorii economici care au solicitat rambursarea în timp util și în mod legitim sunt rambursați.
               
               
                  În plus, revizuirea cotizațiilor la producție pentru anii de comercializare 1999/2000 și 2000/2001 va avea un impact asupra sumei care trebuie plătită de producătorii de zahăr cultivatorilor de sfeclă de zahăr pentru diferența dintre valoarea maximă a cotizației A sau B și valoarea cotizațiilor respective percepută pentru anii de comercializare în cauză.
               
               
                  Într-adevăr, conform organizării comune a piețelor în sectorul zahărului valabile până în 2006, cotizațiile erau plătite de producătorii de zahăr, însă aceștia recuperau 60 % din aceste costuri de la cultivatorii de sfeclă de zahăr, plătind un preț mai mic pentru sfeclă. Atunci când valorile cotizațiilor erau stabilite sub nivelul maxim pentru cotizațiile A sau B (adică 2 % și, respectiv, 37,5 % din prețul de intervenție pentru zahărul alb), articolul 36 alineatul (2) din Regulamentul (CE) 2038/1999 prevedea că producătorii de zahăr trebuiau să plătească vânzătorilor de sfeclă de zahăr 60 % din diferența dintre valoarea maximă a cotizației în cauză și valoarea cotizației de bază sau a cotizației B percepută efectiv. 
               
            
         
         
            
               
                  Prin urmare, acest act juridic de rectificare stabilește sumele revizuite pe care producătorii de zahăr ar trebui să le restituie vânzătorilor de sfeclă de zahăr. Numai diferența dintre sumele vechi și cele noi ar trebui să fie rambursată vânzătorilor de sfeclă de zahăr.
               
               
                  Rambursarea cotizațiilor pentru zahăr reprezintă o rectificare a cotizațiilor pentru zahăr plătite inițial către resursele proprii ale UE. Statele membre trebuie să stabilească drepturi noi în ceea ce privește cotizațiile pentru zahăr pe baza noilor cotizații până cel târziu la 30 septembrie 2018.
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               Comisia a prezentat statelor membre un document de lucru privind stabilirea cotizațiilor pentru zahăr rectificate și măsurile luate în urma hotărârii Curții din 9 februarie 2017. Acest document de lucru a fost prezentat și dezbătut în cadrul Comitetului pentru organizarea comună a piețelor agricole la 28 septembrie 2017. 
            
            
               Mai multe state membre au solicitat Comisiei să elaboreze un act juridic de rectificare a cotizațiilor, care ar trebui să includă rambursarea, din bugetul Uniunii, a dobânzii la rambursările efectuate sau care urmează a fi efectuate de către statele membre în cauză în favoarea producătorilor de zahăr care au plătit cotizații excedentare în anii vizați. Unele delegații au sugerat, de asemenea, că rata dobânzii ar trebui să fie calculată uniform la nivel european.
            
            
               4.IMPLICAȚIILE BUGETARE
            
            
               
                  Revizuirea cotizațiilor la producția de zahăr pentru anii de comercializare 1999/2000 și 2000/2001 determină o corecție negativă în valoare de 116 318 466 EUR, care urmează să fie suportată din resursele proprii ale bugetului UE. Pe lângă această sumă, statele membre ar putea solicita Comisiei rambursarea dobânzii pe care au plătit-o efectiv, în conformitate cu legislația lor națională, în cadrul rambursării cotizațiilor excedentare colectate pentru anii vizați. Cheltuielile aferente acestei din urmă măsuri se impută separat bugetului UE de către statele membre în cauză, în urma prezentării dovezilor de plată corespunzătoare.
               
               
                   5.
                        ALTE ELEMENTE
               
            
            
               Comisia întocmește, în paralel, un document de lucru al serviciilor Comisiei de însoțire a prezentei propuneri de regulament al Consiliului, pentru a clarifica anumite elemente legate de rambursarea principalului și a dobânzii, rambursarea vânzătorilor de sfeclă de zahăr, procedura contabilă și monitorizarea procesului de rambursare.
            
            
            
               2017/0269 (NLE)
            
            
               Propunere de
            
            
               REGULAMENT AL CONSILIULUI
            
            
               de stabilire a cotizațiilor la producție și a coeficientului pentru calculul cotizației suplimentare în sectorul zahărului pentru anul de comercializare 1999/2000 și de stabilire a cotizațiilor la producție în sectorul zahărului pentru anul de comercializare 2000/2001 
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Articolul 33 alineatul (8) și articolul 34 alineatul (5) din Regulamentul (CE) nr. 2038/1999 al Consiliului
                  1
                a împuternicit Comisia să adopte norme detaliate privind cotizațiile la producția de bază și coeficientul pentru calculul cotizației suplimentare, care trebuie colectate de la deținătorii de cote care funcționează în cadrul organizării comune a piețelor în sectorul zahărului.
            
            
               (2)Regulamentul (CE) nr. 2267/2000 al Comisiei
                  2
                și Regulamentul (CE) nr. 1993/2001 al Comisiei
                  3
                stabilesc cotizațiile la producție și coeficientul pentru calculul cotizației suplimentare în sectorul zahărului. 
            
         
         
            
               (3)În cadrul reformei organizării comune a piețelor în sectorul zahărului, Regulamentul (CE) nr. 1260/2001 al Consiliului
                  4
                a abrogat și a înlocuit Regulamentul (CE) nr. 2038/1999. Regulamentul (CE) nr. 318/2006 al Consiliului
                  5
                a abrogat și a înlocuit Regulamentul (CE) nr. 1260/2001. Regulamentul (CE) nr. 318/2006, ulterior abrogat și încorporat în Regulamentul (CE) nr. 1234/2007 al Consiliului
                  6
               , a înlocuit sistemul de cotizații variabile la producția de zahăr constând în autofinanțarea regimului de cote de producție cu o nouă taxă pe producție menită să contribuie la finanțarea cheltuielilor din sectorul zahărului în cadrul organizării comune a piețelor pentru zahăr. Această taxă temporară pe producție a fost aplicabilă până la 30 septembrie 2017 în conformitate cu Regulamentul (UE) nr. 1308/2013 al Parlamentului European și al Consiliului
                  7
               , care a abrogat și a înlocuit Regulamentul (CE) nr. 1234/2007. 
            
            
               (4)Prin Hotărârea din 9 februarie 2017
                  8
               , Curtea de Justiție a declarat nule Regulamentele (CE) nr. 2267/2000 și (CE) nr. 1993/2001. În hotărârea sa, Curtea a declarat că articolul 33 alineatul (1) din Regulamentul (CE) nr. 2038/1999 trebuie interpretat în sensul că, pentru calculul pierderii medii, trebuie să se împartă valoarea totală a cheltuielilor efective pentru restituirile la export pentru produsele care intră sub incidența acestei dispoziții la valoarea totală a cantităților din acele produse care au fost exportate, indiferent dacă au fost sau nu plătite restituiri în privința celor din urmă. 
            
            
               (5)Mai mult, Curtea a declarat, de asemenea, că articolul 33 alineatul (2) din Regulamentul (CE) nr. 2038/1999 trebuie interpretat în sensul că, pentru calculul global al cotizațiilor la producție, trebuie să se ia în considerare pierderea medie, calculată prin împărțirea valorii totale a cheltuielilor efective pentru restituirile la export pentru produsele care intră sub incidența dispoziției respective la valoarea totală a cantităților exportate, indiferent dacă au fost sau nu plătite restituiri în privința celor din urmă. 
            
            
               (6)Prin urmare, este necesar să se stabilească, la un nivel corespunzător, cotizațiile la producție și cotizațiile suplimentare, pentru a respecta hotărârea Curții.
            
            
               (7)În special, „pierderea medie” se calculează prin împărțirea totalului restituirilor efective la totalul cantităților exportate de produse care au fost eligibile pentru restituiri, indiferent dacă exporturile au fost efectuate cu sau fără restituire. Aplicarea metodei indicate de Curte determină o reducere substanțială a „pierderii medii” și a „pierderii globale”, care trebuie acoperite cu ajutorul cotizațiilor corespunzătoare perioadei vizate.
            
            
               (8)Revizuirea cotizațiilor la producție pentru anii de comercializare 1999/2000 și 2000/2001 va avea un impact asupra sumei care trebuie plătite de producătorii de zahăr cultivatorilor de sfeclă de zahăr pentru diferența dintre valoarea maximă a cotizației A sau B și valoarea cotizațiilor respective percepută pentru anii de comercializare în cauză.
            
            
               (9)Într-adevăr, conform normelor de stabilire a organizării comune a piețelor în sectorul zahărului valabile până în 2006, cotizațiile erau plătite de producătorii de zahăr, însă aceștia recuperau 60 % din aceste costuri de la cultivatorii de sfeclă de zahăr, plătind un preț mai mic pentru sfeclă. Articolul 36 alineatul (2) din Regulamentul (CE) nr. 2038/1999 prevede că, atunci când valorile cotizațiilor erau stabilite sub nivelul maxim pentru cotizațiile A sau B (adică 2 % și, respectiv, 37,5 % din prețul de intervenție pentru zahărul alb), producătorii de zahăr trebuiau să plătească vânzătorilor de sfeclă de zahăr 60 % din diferența dintre valoarea maximă a cotizației în cauză și valoarea cotizației de bază sau a cotizației B percepute efectiv. 
            
            
               (10)Prin urmare, ar trebui să se stabilească sumele revizuite pe care producătorii de zahăr ar trebui să le restituie vânzătorilor de sfeclă de zahăr. Numai diferența dintre sumele anterioare și cele noi ar trebui să fie rambursată vânzătorilor de sfeclă de zahăr.
            
            
               (11)Pentru anul de comercializare 1999/2000, pierderea globală neacoperită de cotizații, recalculată în conformitate cu metoda indicată de Curte, se ridică la 66 941 664 EUR. Coeficientul menționat la articolul 34 alineatul (2) din Regulamentul (CE) nr. 2038/1999 ar trebui stabilit în mod corespunzător și aplicat retroactiv pentru anul de comercializare respectiv.
            
            
               (12)Pentru anul de comercializare 2000/2001, pierderea globală neacoperită de cotizații, calculată în conformitate cu metoda indicată de Curte, se ridică la 49 376 802 EUR.
            
            
               (13)Din motive de securitate juridică și în vederea asigurării unui tratament uniform pentru operatorii economici vizați din diferite state membre, este necesar să se stabilească o dată până la care să se stabilească cotizațiile prevăzute de prezentul regulament, în sensul articolului 2 alineatul (2) al doilea și al treilea paragraf din Regulamentul (UE, Euratom) nr. 609/2014 al Consiliului
                  9
               . 
            
            
               (14)Pentru anii de comercializare 1999/2000 și 2000/2001 au fost percepute cotizații excedentare de la operatorii economici. Statele membre ar trebui să execute rambursarea în favoarea operatorilor economici care rezultă din aplicarea cotizațiilor revizuite în conformitate cu legislația națională aplicabilă, inclusiv perioadele naționale de limitare. Statele membre ar trebui să se asigure că operatorii economici care au solicitat rambursarea în mod legitim și în timp util sunt rambursați.
            
            
               (15)Calcularea cotizațiilor la producție și a cotizațiilor suplimentare prevăzută de prezentul regulament ar trebui să se aplice de la data intrării în vigoare a Regulamentelor (CE) nr. 2267/2000 și (CE) nr. 1993/2001,
            
            
               ADOPTĂ PREZENTUL REGULAMENT:
            
            
               Articolul 1
            
            
               1.Cotizațiile la producție pentru sectorul zahărului pentru anii de comercializare 1999/2000 și 2000/2001 sunt cele stabilite la punctul 1 din anexă.
            
            
               2.Coeficientul necesar pentru calculul cotizației suplimentare la cotizația la producție pentru anul de comercializare 1999/2000 este cel stabilit la punctul 2 din anexă.
            
            
               3.Suma pe care producătorii de zahăr trebuie să o plătească vânzătorilor de sfeclă de zahăr cu privire la cotizația A sau B pentru anul de comercializare 2000/2001 este cea stabilită la punctul 3 din anexă.
            
            
               Articolul 2
            
            
               Data stabilirii, astfel cum se menționează la articolul 2 alineatul (2) al doilea și al treilea paragraf din Regulamentul (UE, Euratom) nr. 609/2014, a cotizațiilor stabilite prin prezentul regulament este cel târziu 30 septembrie 2018.
            
         
         
            
               Articolul 3
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Cu toate acestea, articolul 1 se aplică de la:
            
            
               –13 octombrie 2000, pentru anul de comercializare 1999/2000; 
            
            
               –12 octombrie 2001, pentru anul de comercializare 2000/2001.
            
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
            
               FIȘĂ FINANCIARĂ
            
            
            
                     
                        FIȘĂ FINANCIARĂ
                     
                  
                  
                     
                        FS/17/4938476
                     
                  
               
                     
                  
                  
                     
                        6.2.2017.1
                     
                  
               
                     
                  
                  
                     
                        DATA: 6.9.2017
                     
                     
                  
               
                     
                        1.
                     
                  
                  
                     
                        RUBRICA BUGETARĂ:
                     
                     
                        A se vedea previziunile bugetare de mai jos.
                     
                     
                     
                        Capitolul 1 1 - Articolul 1 1 0 (Cotizații la producție pentru anul de comercializare 2005/2006 și pentru anii anteriori):
                     
                     
                     
                        05 07 02 (Soluționarea litigiilor)
                     
                     
                  
                  
                     
                        CREDITE:
                     
                     
                        B2017;
                     
                     
                        PB 2018
                     
                     
                     
                        p.m.; 
                     
                     
                        p.m.          
                     
                     
                        29  de milioane EUR
                     
                     
                        22,3 milioane EUR
                     
                  
               
                     
                        2.
                     
                  
                  
                     
                        TITLUL:
                     
                     
                     
                        REGULAMENTUL CONSILULUI de stabilire a cotizațiilor la producție și a coeficientului pentru calculul cotizației suplimentare în sectorul zahărului pentru anul de comercializare 1999/2000 și de stabilire a cotizațiilor la producție în sectorul zahărului pentru anul de comercializare 2000/2001”
                     
                  
               
                     
                        3.
                     
                  
                  
                     
                        TEMEIUL JURIDIC:
                     
                     
                     
                        Articolul 43 alineatul (3) din Tratatul privind funcționarea Uniunii Europene
                     
                  
               
                     
                        4.
                     
                  
                  
                     
                        OBIECTIVE:
                     
                     
                        Prezentul regulament are scopul de a stabili retroactiv cotizațiile la producția de zahăr pentru anii de comercializare 1999/2000 și 2000/2001, recalculate pe baza metodologiei clarificate de Curte.
                     
                  
               
                     
                        5.
                     
                  
                  
                     
                        IMPLICAȚII FINANCIARE
                     
                  
                  
                     
                        PERIOADĂ DE 12 LUNI
                        
                           (milioane EUR)
                     
                  
                  
                     
                        EXERCIȚIUL FINANCIAR
                     
                     
                        2018
                     
                     
                        (milioane EUR)
                     
                  
                  
                     
                        EXERCIȚIUL FINANCIAR
                     
                     
                        2019
                     
                     
                        (milioane EUR)
                     
                  
               
                     
                        5.0
                     
                  
                  
                     
                        CHELTUIELI
                     
                     
                        -
                              DIN BUGETUL UE
                           (RESTITUIRI/INTERVENȚII)
                     
                     
                        -
                              AUTORITĂȚI NAȚIONALE
                     
                     
                        -
                              ALTELE
                     
                  
                  
                     
                     
                        102,2
                     
                  
                  
                     
                     
                        102,2
                     
                  
                  
                     
                     
                        nu se aplică
                     
                  
               
                     
                        5.1
                     
                  
                  
                     
                        VENITURI
                     
                     
                        -
                              RESURSE PROPRII ALE UE 
                           (COTIZAȚII/TAXE VAMALE) - A se vedea observațiile
                     
                     
                        -
                              LA NIVEL NAȚIONAL
                     
                  
                  
                     
                     
                        -93,1
                     
                  
                  
                     
                     
                        -93,1
                     
                  
                  
                     
                     
                        nu se aplică
                     
                  
               
                     
                        5.2
                     
                  
                  
                     
                        METODA DE CALCUL:
                     
                     
                        A se vedea observațiile
                     
                  
               
                     
                        6.0
                     
                  
                  
                     
                        PROIECTUL POATE FI FINANȚAT DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL?
                     
                  
                  
                     
                        nu se aplică
                     
                  
               
                     
                        6.1
                     
                  
                  
                     
                        PROIECTUL POATE FI FINANȚAT PRIN TRANSFER ÎNTRE CAPITOLELE BUGETULUI ACTUAL?
                     
                  
                  
                     
                          
                     
                     
                        Nu
                     
                  
               
                     
                        6.2
                     
                  
                  
                     
                        VA FI NECESAR UN BUGET SUPLIMENTAR?
                     
                  
                  
                     
                        Nu
                     
                  
               
                     
                        6.3
                     
                  
                  
                     
                        VOR TREBUI INCLUSE CREDITE ÎN BUGETELE VIITOARE?
                     
                  
                  
                     
                        A se vedea observația
                     
                  
               
                     
                        OBSERVAȚII:
                     
                     
                     
                        La 9 februarie 2017, Curtea de Justiție a pronunțat hotărârea în cauza C-585/15, Raffinerie Tirlemontoise SA/État belge, prin care a declarat nul Regulamentul (CE) nr. 2267/2000 al Comisiei din 12 octombrie 2000 de stabilire a cotizațiilor la producție și a coeficientului pentru calculul cotizației suplimentare în sectorul zahărului pentru anul de comercializare 1999/2000 și Regulamentul (CE) nr. 1993/2001 al Comisiei din 11 octombrie 2001 de stabilire a cotizațiilor la producție în sectorul zahărului pentru anul de comercializare 2000/2001.
                     
                     
                        Această hotărâre a urmat raționamentului aplicat de Curte în Hotărârea din 27 septembrie 2012 (Hotărârea Jülich II)
                           10
                        , în care a fost clarificată metoda corectă care ar fi trebuit utilizată pentru calcularea cotizațiilor pentru zahăr. În consecință, producătorii au dreptul la rambursarea sumelor excedentare plătite în mod nejustificat în ceea ce privește cotizațiile la producție nevalide plătite în anii de comercializare în cauză. Astfel de cotizații excedentare au fost atribuite bugetului Uniunii după deducerea costurilor de colectare care au fost atribuite bugetelor naționale în conformitate cu articolul 2 alineatul (3) din Decizia 2014/335 (UE, EURATOM) a Consiliului privind sistemul de resurse proprii ale Uniunii Europene. 
                     
                     
                        Actul juridic de rectificare stabilește retroactiv cotizațiile la producția de zahăr pentru anii de comercializare 1999/2000 și 2000/2001, recalculate pe baza metodologiei clarificate de Curte în cauza Jülich II  menționată mai sus. În urma hotărârii și în conformitate cu principiul îmbogățirii fără justă cauză, rambursarea în favoarea operatorilor economici a diferenței dintre cotizațiile vechi și cotizațiile recalculate trebuie să includă dobânzi compensatorii, pe baza normelor naționale. 
                     
                     
                        Suma totală care trebuie rambursată statelor membre este următoarea:
                     
                     
                        Resurse proprii - principal
                     
                     
                        66,9 milioane EUR pentru anul de comercializare 1999/2000 și 49,4 milioane EUR pentru anul de comercializare 2000/2001; în total, 116,3 milioane EUR * 80 % = 93,1 milioane EUR cotizații după deducerea taxelor de colectare.
                     
                     
                     
                        Dobânda compensatorie
                     
                     
                        Dobânda compensatorie solicitată nu este inclusă în sumele corespunzătoare resurselor proprii. Ratele dobânzii vor fi stabilite de legislația națională, prin urmare suma finală nu poate fi stabilită cu exactitate în acest moment. Cu toate acestea, pe baza informațiilor disponibile privind ratele dobânzii la nivel național în cauza Jülich și presupunând o medie a cheltuielilor cu dobânda de 5 % pe an, suma corespunzătoare principalului datorată pentru anul de comercializare 1999/2000 ar crește cu o rată a dobânzii de 90 % (18*5 %), iar suma corespunzătoare principalului datorată pentru anul de comercializare 2000/2001 ar crește cu o rată a dobânzii de 85 % (17*5%).
                     
                     
                        Prin urmare, valoarea totală estimată a cheltuielilor cu dobânda este: (66,9*90 %) + (49,4*85 %) =102,2 milioane EUR.
                     
                     
                     
                        Suma pentru dobânda compensatorie va fi plătită în cadrul rubricii bugetare 05 07 02 - Soluționarea litigiilor. Plățile sunt prevăzute să aibă loc în cadrul exercițiului bugetar 2018.
                     
                     
                  
               
         
         
            
                  
                     (1)
                  Regulamentul (CE) nr. 2038/1999 al Consiliului din 13 septembrie 1999 privind organizarea comună a piețelor în sectorul zahărului (JO L 252, 25.9.1999, p. 1). 
               
               
                  
                     (2)
                  Regulamentul (CE) nr. 2267/2000 al Comisiei din 12 octombrie 2000 de stabilire a cotizațiilor la producție și a coeficientului pentru calculul cotizației suplimentare în sectorul zahărului pentru anul de comercializare 1999/2000 (JO L 259, 13.10.2000, p. 29).
               
               
                  
                     (3)
                  Regulamentul (CE) nr. 1993/2001 al Comisiei din 11 octombrie 2001 de stabilire a cotizațiilor la producție în sectorul zahărului pentru anul de comercializare 2000/2001 (JO L 271, 12.10.2001, p. 15).
               
               
                  
                     (4)
                  Regulamentul (CE) nr. 1260/2001 al Consiliului din 19 iunie 2001 privind organizarea comună a piețelor în sectorul zahărului (JO L 178, 30.6.2001, p. 1).
               
               
                  
                     (5)
                  Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (JO L 58, 28.2.2006, p. 1).
               
               
                  
                     (6)
                  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) ( JO L 299, 16.11.2007, p. 1).
               
               
                  
                     (7)
                  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).
               
               
                  
                     (8)
                  Cauza C-585/15, Raffinerie Tirlemontoise, ECLI:EU:C:2017:105.
               
               
                  
                     (9)
                  Regulamentul (UE, Euratom) nr. 609/2014 al Consiliului din 26 mai 2014 privind metodele și procedura de punere la dispoziție a resurselor proprii tradiționale și a resurselor proprii bazate pe TVA și pe VNB și privind măsurile pentru a răspunde necesităților trezoreriei (JO L 168, 7.6.2014, p.39).
               
               
                  
                     (10)
                  Cauzele conexate C-113/10, C- 147/10 și C- 234/10, Zuckerfabrik Jülich și alții, ECLI:EU:C:2012:591.
               
            
      
    ---documentbreak--- 
      
         
               COMISIA EUROPEANĂ
            Bruxelles, 24.10.2017
            COM(2017) 619 final
            ANEXĂ
            la
            Propunerea deREGULAMENT AL CONSILIULUI
            de stabilire a cotizațiilor la producție și a coeficientului pentru calculul cotizației suplimentare în sectorul zahărului pentru anul de comercializare 1999/2000 și de stabilire a cotizațiilor la producție în sectorul zahărului pentru anul de comercializare 2000/2001
            {SWD(2017) 348 final}
            
               
         
         
            
                     
                        (1)
                     
                  
                  
                     
                         Cotizațiile la producție pentru sectorul zahărului menționate la articolul 1 alineatul (1)
                     
                     
                  
               
                     
                     
                        (2) 
                     
                  
                  
                     
                     
                         Coeficientul necesar pentru calcularea cotizației suplimentare menționate la articolul 1 alineatul (2) pentru anul de comercializare 1999/2000: 0,10034
                     
                     
                  
               
                     
                        (3)
                     
                  
                  
                     
                         Suma pe care producătorii de zahăr trebuie să o plătească cultivatorilor de sfeclă în ceea ce privește diferența dintre valoarea maximă a cotizației B și valoarea cotizației percepute efectiv, menționată la articolul 1 alineatul (3)
                     
                     
                  
               
            
               
                  (1)
               
                 Preț pentru cotizația B pe tona de sfeclă de zahăr de calitate standard (EUR).